Mac foydalanuvchilari OS X El Capitan 10.11.4 rusumdagi operatsion tizimini o‘rnatganlaridan so‘ng, ularning qo‘pchiligi iMessage va FaceTime’ga ulana olmaganidan shikoyat qilishdi. Bu haqida 9to5mac nashri xabar berdi. Tizimni yangilaganlaridan so‘ng, Apple xizmat dasturlariga qayta kirish lozim, ammo buni amalga oshirishni iloji bo‘lmayapti. Apple’ning texnik qo‘llab-quvvatlash forumi foydalanuvchilarining so‘zlariga ko‘ra, ko‘pchilik avtorizatsiya jarayonida iMessage’ga kirish amalga oshirilmadi” degan xatoga duch kelmoqda. Hozirgi kunda muammoning universal yechimi mavjud emas. Hattoki, operatsion tizimning oldingi rusumiga qaytish ham muammoni hal etmadi, hanuz iMessage’dan foydalanishning imkoni bo‘lmadi. Shuning uchun, muammo operatsion tizimning o‘zida emas, balki Apple’ning serverlarida bo‘lishi mumkin. Avvalroq, eski rusumdagi iPad foydalanuvchilari operatsion tizimning iOS 9.3’ga yangilanishi qurilmani ishlashdan butunlay to‘xtatayotgani haqida xabar berishgan edi.